Lupa tappaa

Lupa tappaa () on vuonna 1990 ensi-iltansa saanut yhdysvaltalais-kanadalainen toimintaelokuva, jonka on ohjannut Deran Sarafian ja käsikirjoittanut David S. Goyer. Pääosissa näyttelivät muun muassa Jean-Claude Van Damme, Robert Guillaume ja Cynthia Gibb.

Juoni
Etsivä Burke saa kuvernööriltä tehtävän tutkia Harrisonin vankilassa tapahtuneita selittämättömiä murhia. Hän saa avukseen vastavalmistuneen asianajaja Amanda Beckettin, joka auttaa Burkea vankilan ulkopuolelta. Burke soluttautuu vankilaan rikolliseksi ja onnistuu ystävystymään Hawkins ja Priest -nimisten vankien kanssa. Burken sellitoverin päästyä liian lähelle totuutta hänet murhataan, ja DeGraff siirtää Burken eristysselliin. Myöhemmin Burkin ampuma Sandman tuodaan Harrisonin vankilaan. Tunnistettuaan Burken Sandman kertoo vangeille Burken olevan poliisi. Beckettin avustuksella Burke saa selville jonkun murhaavan vain tiettyjä ihmisiä. Pian Burke joutuu myös itse samalle listalle. Hän yrittää paeta vankilasta kahden kontaktinsa avustuksella, mutta joutuu kohtaamaan Sandmanin kaksintaistelussa.

Rooleissa

Tuotto
Elokuva tuotti Yhdysvalloissa hieman yli 16,8 miljoonaa dollaria. Se oli Yhdysvalloissa parhaimmillaan syyskuussa 14-16. päivinä viikonlopun kolmanneksi tuottoisin elokuva. Elokuva oli myös samaisella viikolla kolmanneksi tuottoisin elokuva teattereissa heti Terveisiä unelmien reunalta ja Ghost – näkymätön rakkaus jälkeen.

Lähteet

Aiheesta muualla
 Leffatykin arvostelu

Yhdysvaltalaiset toimintaelokuvat
Vuoden 1990 kanadalaiset elokuvat
Vuoden 1990 yhdysvaltalaiset elokuvat
Vankilaelokuvat
David S. Goyerin käsikirjoittamat elokuvat
Elokuvat kamppailulajeista
Sarjamurhaajaelokuvat